Kapealehtinen, löyhästi mätästävä, monivuotinen ruoho.
Varsi on pysty, ohut, rihmamainen, yläosasta hieman nuokkuva, sileä ja täyteinen.
Tyvitupet ovat vaalean- tai punertavanruskeat. Lehdet ovat ruodittomat, tupelliset ja paljon vartta lyhyemmät. Lehtilapa on 1–2,5 mm leveä ja vaaleanvihreä. Kukinnon alimman tähkän tukilehti on kukintoa lyhyempi ja lehtimäinen.
Kukinto on monitähkäinen. Emi- ja hedekukat ovat eri tähkissä (erilaistähkäinen). Hedetähkiä on 1, emitähkiä 2–4, ohut ja lyhytperäinen hedetähkä on kukinnon latvassa, emitähkät sen alapuolella. Emitähkät ovat 5–15 mm pitkiä ja harsuja, 5–10 -kukkaisia, nuorina pystyjä, kypsinä nuokkuvia, pitkä- ja ohutperäisiä. Hedekukka on kolmiheteinen, emikukka kolmeluottinen, pullakon ympäröimä. Tähkäsuomut ovat kalvomaisia, lähes valkoisia, pullakkoa huomattavasti lyhyempiä ja varhain varisevia. Pullakot ovat 2,5–3,5 mm pitkiä, kapean munanmuotoisia, lyhytsuippuisia, kiiltäviä ja ruskeita, suuota on lyhyt.
Hedelmä on pullakon sisällä kypsyvä pähkylä.
Ohutturpeisilla letoilla ja tihkupintaisilla soistumilla, märillä kallioilla, kosteilla rannoilla, luhtaniityillä ja tunturiniityillä.
Yleinen Pohjois-Lapissa ja Peräpohjolassa, melko harvinainen muualla Pohjois-Suomessa ja idässä Pohjois-Savo-Karjala –linjalle saakka.
Lehtosara jaetaan kahteen alalajiin: lettohapsisara (ssp. capillaris) ja napahapsisara (ssp. fuscidula).
Pinkka oppimisympäristö: BIO-503 Suomen kasvisto ja kasvillisuus - Sisävedet: lähteiköt
Pinkka oppimisympäristö: BIO-514 Pohjois-Suomen putkilokasvit - Carex-Chrysosplenium
Pinkka oppimisympäristö: BIO-515 Etelä-Suomen putkilokasvit - Cakile-Carex
Pinkka e-learning: IPS-154 Subarctic Habitats and Biota - Grasses, rushes and sedges
Pinkka oppimisympäristö: BIO-503 Suomen kasvisto ja kasvillisuus - Suot: letot
Creative Commons erkännande, icke-kommersiell 4.0